69  Tostaat bemdez a ra an deiz ma tle Hor Salver kuitaat an douar-mañ. Choant en deus da lezel ganeomp eun testeni eus e garantez. Choant en deus da sevel eur sakramant burzudus, eur sakramant hag a roio dezañ ar galloud da chom etouez an dud, hag a vezo war eun dro o magadur hag o bevans.  Gouzout a ra Jezuz e teuio dizale evitañ an eur da vervel war ar groaz, eur wech choaz e fell dezañ preja gant e ebestel. Eur gouel bras a zo hirio e-touez ar Juzevien, evit digas da soñj dan holl eus an deiz benniget ma kuiteas o zadou harlu an Ejipt. Jezuz en deus graet pourchas gant daou abostol kement a zo ret evit ar pred sakr-se.  War-nes echui edo ar pred; Jezuz a gemeras eun tamm bara etre e zaouarn, e dorras hag her roas de ziskibien en eur lavarout : « Kemerit ha debrit rak an  dra-mañ eo va chorf ». Goudeze e kemeras ar chaluriad gwin; e venniga a reas hag her roas de ziskibien en eur lavarout : « Kemerit hag evit, ar chaluriad-mañ eo va gwad, a vo skuilhet evit ho silvidez ha silvidigez e-leiz a dud. Kement gwech ma reot kement-mañ, grit an dra-mañ evit derchel soñj achanoun ».  Sakramant an Aoter a oa savet.  70  Nedo ket ar Werchez Vari, hep mar ebet, e kichen he Mab. An Aviel nhel lavar ket deomp hag ouspenn-se nemañ ket ar chiz e-touez ar Juzevien, dar  wazed ha dar merched, kemerout a-gevret ar prejou bras evel meo koan Fask.  Met Mari a zo marteze en eur gambr bennak e kichen gant ar merched santel a heulie Jezuz.  Bezhe deus ivez eta an eurvad da reseo sakramant an Aoter. Ar bara a zebr hino, daoust ha neo ket ar chorf he deus roet da Vab Doue en em chreat den?  Daoust ha neo ket dereat e tiskennfe en he chalon, araok ma tiskenno e kalon den all ebet, an hini ma chell ober anezañ he Mab hag he Doue? Ha Jezuz daoust ha lezel a  chell e vamm hep rei dezi e sakramant a garantez?...  Na kaer eo gwelout ar Werchez Vari o komunia evit ar wech kenta; hi hag a zo, dre he charan-tez virvidik hag he glanded skedus, savet uheloch eget ar chaera eus an elez.  Soublomp holl hor penn dirag eur burzud ken kaer ha chomomp sioul, rak komzou an den ne chellont ket lavarout pegen kaer eo...  72  Holl hon eus tro da gomunia alies.  Goulennomp digant Jezuz dre ar Werchez Vari, lakaat en hor chalon eur feiz start e  sakramant an Aoter.  Pedomp Jezuz da zont da vaga hon ene en eur ziskenn ennañ bemdez. Ha pa vo deuet Hor Salver en hor chalon, soñjomp er feiz hag er garantez a verve e kalon Mari bep tro ma tiskenne Jezuz enni.